ai4bharat/Pralekha huggingface dataset:
रेल्वे मंत्रालय
ऑक्सिजन एक्स्प्रेसकडून देशभरात 8700 मेट्रीक टनाहून जास्त द्रवरुप ऑक्सिजन वितरीत
आतापर्यंत 139 ऑक्सिजन एक्स्प्रेसनी केला आहे प्रवास
सर्व अडचणींवर मात करत आणि नवे पर्याय शोधत भारतीय रेल्वे देशभरातील राज्यांना द्रवरूप प्राणवायूच्या पुरवठ्याची मदत पोचवत आहे. आतापर्यंत भारतीय रेल्वेने देशभरातील विविध राज्यांना जवळपास 8700 मेट्रीक टन द्रवरुप प्राणवायू 540 पेक्षा जास्त टँकर्स मधून वितरीत केला आहे.
नोंदवण्याजोगी बाब अशी की आतापर्यंत 139 ऑक्सिजन एक्स्प्रेसनी विविध राज्यांना मदत पोचवण्यासाठी प्रवास केला आहे.
हे वृत्त प्रसिद्ध होईपर्यंत 35 टँकर्समधून 475 मेट्रीक टन द्रवरूप प्राणवायू घेऊन 6 ऑक्सिजन एक्स्प्रेस धावत आहेत.
गेल्या काही दिवसांमध्ये दर दिवशी ऑक्सिजन एक्स्प्रेस देशाला जवळपास 800 मेट्रीक टन प्राणवायू पोचवत आहे.
आंध्रप्रदेशासाठी पहिली ऑक्सिजन एक्स्प्रेस नेल्लोर येथे 40 मेट्रीक टन द्रवरूप प्राणवायू घेऊन पोचली.
अजून एक ऑक्सिजन एक्स्प्रेस केरळच्या दिशेने त्या भागासाठी 118 मेट्रीक टन द्रवरूप प्राणवायू घेऊन प्रवास करत आहे.
हे वृत्त प्रसिद्ध होईपर्यंत महाराष्ट्रात 521 मेट्रीक टन, उत्तरप्रदेशात जवळपास 2350 मेट्रीक टन, मध्यप्रदेशात 430 मेट्रीक टन, हरयाणात 1228 मेट्रीक टन, तेलंगणात 308 मेट्रीक टन, राजस्थानात 40 मेट्रीक टन, कर्नाटकात 361 मेट्रीक टन, उत्तराखंडात 200 मेट्रीक टन, तामिळनाडूत 111 मेट्रीक टन, आंध्र प्रदेशात 40 मेट्रीक टन तर दिल्लीत 3084 मेट्रीक टनाहून अधिक प्राणवायू उतरवण्यात आला आहे.
संरक्षण मंत्रालय
आयएनएस निशंक आणि आयएनएस अक्षय ही नौदलाची जहाजे सेवानिवृत्त
मुंबई, 4 जून 2022
देशाची 32 वर्षे गौरवशाली सेवा केल्यानंतर निशंक आणि अक्षय ही भारतीय नौदलाची जहाजे काल सेवानिवृत्त झाली. मुंबईच्या नेव्हल डॉकयार्ड येथे पारंपरिक समारंभात त्यांना निरोप देण्यात आला. राष्ट्रीय ध्वज, नौदलाचे चिन्ह आणि दोनही जहाजांचे पेनंट सूर्यास्ताच्या वेळी खाली करण्यात आले.
कार्यक्रमासाठी प्रमुख पाहुणे, नौदल प्रमुख ॲडमिरल आर हरी कुमार यांनी मानवंदना स्वीकारली
आयएनएस निशंक आणि आयएनएस अक्षयच्या कमांडिंग अधिकाऱ्यांसमवेत मेळाव्याला संबोधित केले
आयएनएस निशंक 12 सप्टेंबर 1989 रोजी कार्यान्वित झाली होती तर त्यानंतर एका वर्षानंतर 10 डिसेंबर 1990 रोजी आयएनएस अक्षय पोटी, जॉर्जिया येथे नौदलाच्या ताफ्यात दाखल झाली. आयएनएस निशंक आणि आयएनएस अक्षय ही जहाजे महाराष्ट्र नौदल क्षेत्राच्या फ्लॅग ऑफिसर कमांडिंगच्या ऑपरेशनल नियंत्रणाखाली अनुक्रमे 22 मिसाईल व्हेसल स्क्वाड्रन आणि 23 पॅट्रोल व्हेसल स्क्वाड्रनचा भाग होते.
दोन जहाजांवरचे नौदलाचे चिन्ह आणि डिकमिशनिंग पेनंट सूर्यास्ताच्या वेळी शेवटच्या वेळी खाली करण्यात आले आणि जतन करण्यासाठी सुपूर्द केले
दोन जहाजांवरचे नौदलाचे चिन्ह आणि डिकमिशनिंग पेनंट सूर्यास्ताच्या वेळी शेवटच्या वेळी खाली करण्यात आले आणि जतन करण्यासाठी सुपूर्द केले
दोन जहाजांवरचे नौदलाचे चिन्ह आणि डिकमिशनिंग पेनंट सूर्यास्ताच्या वेळी शेवटच्या वेळी खाली करण्यात आले आणि जतन करण्यासाठी सुपूर्द केले
दोन जहाजांवरचे नौदलाचे चिन्ह आणि डिकमिशनिंग पेनंट सूर्यास्ताच्या वेळी शेवटच्या वेळी खाली करण्यात आले आणि जतन करण्यासाठी सुपूर्द केले
दोन जहाजांवरचे नौदलाचे चिन्ह आणि डिकमिशनिंग पेनंट सूर्यास्ताच्या वेळी शेवटच्या वेळी खाली करण्यात आले आणि जतन करण्यासाठी सुपूर्द केले
ही जहाजे 32 वर्षांहून अधिक काळ नौदल सेवेत सक्रिय होती आणि त्यांच्या गौरवशाली प्रवासादरम्यान कारगिल युद्धादरम्यान ओपरेशन तलवार आणि 2001 मध्ये ऑपरेशन पराक्रम यासह अनेक नौदल मोहिमांमध्ये त्यांनी भाग घेतला.
आयएनएस निशंकच्या माजी कमांडिंग अधिकाऱ्यांचा ग्रुप फोटो
आयएनएस अक्षयच्या माजी कमांडिंग अधिकाऱ्यांचा ग्रुप फोटो
नौदल प्रमुख ॲडमिरल आर हरी कुमार हे या सोहळ्यासाठी प्रमुख पाहुणे होते. व्हाईस ॲडमिरल अजेंद्र बहादूर सिंग, फ्लॅग ऑफिसर कमांडिंग-इन-चीफ, वेस्टर्न नेव्हल कमांड आणि व्हाईस ॲडमिरल बिस्वजित दासगुप्ता, फ्लॅग ऑफिसर कमांडिंग-इन-चीफ ईस्टर्न नेव्हल कमांड या समारंभासाठी उपस्थित होते. आयएनएस अक्षय आणि आयएनएस निशंकचे पहिले कमांडिंग अधिकारी व्हाइस ॲडमिरल आरके पटनायक  आणि व्हाईस ॲडमिरल एसपीएस चीमा  या कार्यक्रमासाठी सन्माननीय पाहुणे होते.
आयएनएस निशंकची लहान प्रतिकृती अंतिम कमांडिंग ऑफिसर सीडीआर हिमांशू कपिल यांनी प्रथम कमांडिंग ऑफिसर व्हीएडीएम एसपीएस चीमा  यांना नौदल प्रमुख ॲडमिरल आर हरी कुमार यांच्या उपस्थितीत सुपूर्द केली
G.Chippalkatti/P.Jambhekar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 108
संरक्षण मंत्रालय
5.56 x 30 मिमी जॉइंट व्हेंचर प्रोटेक्टिव कार्बाइनची यशस्वी चाचणी
संरक्षण संशोधन आणि विकास संस्थेने  विकसित केलेल्या 5.56x30 मिमी संरक्षणात्मक कार्बाइनची 7 डिसेंबर 2020 रोजी जनरल स्टाफ गुणात्मक आवश्यकतांच्या सर्व निकषांसह यशस्वी चाचणी करण्यात आली. यामुळे याचा सेवेत समावेश करण्याचा मार्ग मोकळा झाला आहे. उन्हाळ्यात कडक तापमानात आणि हिवाळ्यातील उच्च उंचीवर चालणार्या वापरकर्त्याच्या चाचण्यांच्या मालिकेतील चाचण्यांचा हा शेवटचा टप्पा होता. डीव्हीक्यूएमार्फत घेण्यात आलेल्या गुणवत्ता चाचण्या व्यतिरिक्त जेव्हीपीसीने विश्वासार्हता आणि अचूकतेचे कठोर कामगिरीविषयक निकष यशस्वीरित्या पूर्ण केले आहेत.
जेव्हीपीसी गॅसवर संचलित बल-पप स्वयंचलित शस्त्रासारखे आहे, ज्याचा गोळीबारीचा वेग 700 राऊंड प्रति मिनिट एवढा आहे. कार्बाइनची प्रभावी कक्षा 100 मीटरपेक्षा अधिक आहे आणि वजन सुमारे 3.0 किलो आहे. ज्याची उच्च विश्वसनीयता, मागे सरण्याचे कमी प्रमाण, मागे घेण्यायोग्य बट, सुविधायुक्त रचना, एका हाताने गोळीबार करण्याची क्षमता आणि बहुविध पिकाटिनी रेल ही प्रमुख वैशिष्ट्ये आहेत. ही वैशिष्ट्ये सुरक्षा संस्थांद्वारे विद्रोह/दहशतवादविरोधी ऑपरेशनसाठी अतिशय शक्तिशाली शस्त्र ठरवतात.
कार्बाइनची रचना पुणेस्थित डिआरडिओची प्रयोगशाळा शस्त्रास्त्र संशोधन आणि विकास आस्थापनाने  सैन्यदलाच्या जीएसक्युआरनुसार केली आहे. तर शस्त्रनिर्मिती लघु शस्त्र कारखाना, कानपूर येथे आणि बंदुकीच्या गोळ्यांची  निर्मिती खडकी, पुणे येथील दारुगोळा कारखान्यात करण्यात आली आहे.
हे शस्त्र यापूर्वीच केंद्रीय गृहमंत्रालयाच्या चाचण्यांमध्ये यशस्वी झाले आहे आणि केंद्रीय सशस्त्र पोलीस दल आणि विविध राज्यांच्या पोलीस संघटनांनी खरेदीप्रक्रिया सुरु केली आहे.
संरक्षणमंत्री राजनाथसिंग यांच्या हस्ते लखनौ येथे झालेल्या संरक्षण प्रदर्शनात 5.56 x 30 जेव्हीपीसीचे अनावरण करण्यात आले होते.
रस्ते वाहतूक आणि महामार्ग मंत्रालय
रस्ते बांधणीच्या कामातील गुणवत्तेवर देखरेख ठेवण्यासाठी विशेष यंत्रणा
नवी दिल्ली, 23 मार्च 2022
राष्ट्रीय महामार्ग निर्मिती कामावर देखरेख आणि लक्ष ठेवण्यासाठी केंद्र सरकारने विविध उपक्रम हाती घेतले आहेत. देशातील सर्व राष्ट्रीय महामार्ग, मंत्रालय आणि भारतीय रस्ते संघटना  ने निश्चित केलेल्या गुणवत्तेच्या प्रमाणित निकषांनुसार बांधले जात आहेत. रस्ते बांधकामाची गुणवत्ता सुनिश्चित करण्यासाठी, सल्लागारांची, प्राधिकरण अभियंते/ स्वायत्त अभियंते म्हणून नेमणूक करण्यात येते. हे सल्लागार रस्ते बांधणीच्या कामांचे दैनंदिन निरीक्षण करुन करारानुसार गुणवत्तेचा दर्जा राखला जात आहे, यावर लक्ष देत असतात. जर निकृष्ट गुणवत्तेचे काम आढळले, तर त्यात सुधारणा केली जाते आणि निकषांनुसार पुन्हा रस्ते बांधणीचे काम केले जाते.
राष्ट्रीय महामार्गावरील बांधकामाच्या गुणवत्तेविषयी काही तक्रारी असल्यास त्या तक्रारींची दखल घेत त्यानुसार योग्य तो बदल करण्यासाठीच्या उपाययोजना केल्या जात असून, ही एक निरंतर चालणारी प्रक्रिया आहे. राष्ट्रीय महामार्ग प्राधिकरण, राष्ट्रीय महामार्ग आणि पायाभूत विकास महामंडळ, सीमा रस्ते संघटना, सार्वजनिक बांधकाम विभाग, रस्ते बांधणी विभाग, राज्य सरकार/केंद्रशासित प्रदेशांची महामंडळे, या कामांचे वेळोवेळी परीक्षण करत असतात. निकृष्ट दर्जाचे काम आढळल्यास ते सुधारण्यासाठी ताबडतोब आवश्यक ती पावले उचलली जातात. जर काही त्रुटी आढळल्या तर संबंधित यंत्रणांवर कारारातील तरतुदींनुसार करवाई केली जाते.
केंद्रीय रस्ते वाहतूक आणि महामार्ग मंत्री नितीन गडकरी यांनी आज राज्यसभेत ही माहिती दिली.S.Thakur/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 240
शिक्षण मंत्रालय
केंद्रीय शिक्षण मंत्र्यांनी 5 व्या पूर्व आशिया शिखर परिषद शिक्षण मंत्र्यांच्या बैठकीला संबोधित केले
21 व्या शतकातील आकांक्षा पूर्ण करण्यासाठी भारत जागतिक क्षमता निर्माण करत आहे - धर्मेंद्र प्रधान
नवी दिल्ली, 1 ऑक्टोबर 2021
'21 व्या शतकातील आकांक्षा पूर्ण करण्यासाठी भारत जागतिक क्षमता निर्माण करत आहे',असे केंद्रीय शिक्षण आणि कौशल्य विकास मंत्री धर्मेंद्र प्रधान यांनी 5 व्या पूर्व आशिया शिखर परिषद  शिक्षण मंत्र्यांच्या बैठकीत सांगितले. शिक्षण राज्यमंत्री राजकुमार रंजन सिंह आणि मंत्रालयाचे वरिष्ठ अधिकारी देखील बैठकीला उपस्थित होते.
या प्रसंगी बोलताना प्रधान यांनी मनिला कृती आराखड्यात नमूद केलेल्या पूरकतेच्या अनुषंगाने दीर्घकालीन आणि परस्पर हिताच्या शैक्षणिक सहकार्याला प्रोत्साहन देण्यासाठी भारताच्या वचनबद्धतेच्या पुनरुच्चार केला.
शिक्षणाचे सार्वत्रिकीकरण, समानता, गुणवत्ता, किफायतशीर आणि लवचिकता, तंत्रज्ञान आधारित शिक्षण सुनिश्चित करणे ही भारताच्या राष्ट्रीय शिक्षण धोरणाची उद्दिष्टे त्यांनी सामायिक केली जी शिक्षण संबंधी मनिला कृती आराखड्याच्या तत्त्वांचे समर्थन करतात.
प्रधान यांनी मल्टी-मोडल डिजिटल साधनांचा उल्लेख केला ज्यांनी पीएम-ई-विद्या, स्वयं, दीक्षा, महामारी दरम्यान शिकण्यातील सातत्य सुनिश्चित केले . ऑन डिमांड लर्निंग सुलभ करण्यासाठी आणि डिजीटल दरी सांधण्यासाठी डिजिटल पायाभूत सुविधा वाढवण्याच्या सातत्यपूर्ण प्रयत्नांच्या गरजेवर त्यांनी भर दिला.
ते म्हणाले की, पंतप्रधान नरेंद्र मोदी यांच्या संकल्पनेनुसार शिक्षण आणि कौशल्यांना अधिक समावेशक, परवडणारे, न्याय्य, ऊर्जादायी आणि आकांक्षी बनवण्यासाठी अर्थपूर्ण भागीदारी करण्यासाठी भारत वचनबद्ध आहे.
विद्यार्थ्यांच्या आकांक्षा पूर्ण करण्यासाठी विद्यार्थी आणि शैक्षणिक संस्थांमधील आदानप्रदान , टीव्हीईटीसह संशोधन आणि शैक्षणिक सहकार्य मजबूत करण्यासाठी भारताच्या पाठिंब्याचा प्रधान यांनी पुनरुच्चार केला.M.Chopade/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 130
पंतप्रधान कार्यालय
पंतप्रधानांनी हिमाचल प्रदेशात मंडी येथील रस्ते अपघातात झालेल्या जीवितहानीबद्दल व्यक्त केले दुःख
हिमाचल प्रदेशात मंडी येथील रस्ते अपघातात झालेल्या जीवितहानीबद्दल पंतप्रधान नरेंद्र मोदी यांनी दुःख व्यक्त केले आहे.
“हिमाचल प्रदेशातील मंडी येथील रस्ते अपघाताच्या बातमीने मला अत्यंत दुःख झाले आहे. सरकार मदत आणि बचाव कार्य करत आहे. या अपघातातील मृतांच्या नातेवाईकांबद्दल मी सहवेदना व्यक्त करतो. तसेच जखमींना लवकरच बरे वाटो अशी प्रार्थना करतो.”, असे पंतप्रधानांनी आपल्या ट्विटर संदेशात म्हटले आहे.
हिमाचल प्रदेश के मंडी में सड़क हादसे की खबर से अत्यंत दुख हुआ है। सरकार राहत और बचाव कार्य में जुटी हुई है। इस दुर्घटना में मृतकों के परिजनों के प्रति गहरी संवेदना प्रकट करता हूं और घायलों के जल्द स्वस्थ होने की कामना करता हूं : PM @narendramodi
— PMO India  November 16, 2020
U.Ujgare/V.Sahajrao/P.Kor
पंतप्रधान कार्यालय
हिमाचल प्रदेशच्या स्थापना दिनानिमित्त पंतप्रधान नरेंद्र मोदी यांच्या शुभेच्छा
नवी दिल्ली, 25 जानेवारी 2021
पंतप्रधान नरेंद्र मोदी यांनी आज हिमाचल प्रदेशच्या 50 व्या स्थापना दिनानिमित्त तेथील जनतेला शुभेच्छा दिल्या.
“हिमाचल प्रदेश राज्याच्या निर्मितीला 50 वर्षे पूर्ण झाल्याबद्दल मी राज्यातील सर्व रहिवाशांना हार्दिक शुभेच्छा देतो. नैसर्गिक सुंदरता आणि मनमोहक पर्यटन स्थळांसाठी प्रसिद्ध असलेला हा प्रदेश विकासाची नवीन मानके विकसित करत राहो आणि देशाच्या प्रगतीत हातभार लावो” असे पंतप्रधानांनी ट्वीट संदेशामध्ये म्हटले आहे.
U.Ujgare/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
निती आयोग
इंडिया क्लायमेट एनर्जी डॅशबोर्ड  आता लाईव्ह उपलब्ध
हवामान कृती प्रगतीचा मागोवा घेण्यासाठी आयसीईडीचा इन-बिल्ट अॅनालिटिक्सच्या मदतीने जवळपास वास्तविक वेळेत डेटा पुरवठा
500 मापदंडांच्या एकात्मिक डेटाबेससह वापरण्यास अनुकूल प्लॅटफॉर्म
नवी दिल्ली, 20 जुलै 2023
नीती आयोगाने आज इंडिया क्लायमेट एनर्जी डॅशबोर्ड 3.0 जारी केले. सरकारद्वारे प्रकाशित स्त्रोतांवर आधारित हा देशातील वन-स्टॉप प्लॅटफॉर्म आहे जो ऊर्जा क्षेत्र, हवामान आणि संबंधित आर्थिक डेटाबेस विषयी जवळपास वास्तविक वेळेत डेटा पुरवतो.
ICED 3.0 हा वापरण्यास अनुकूल प्लॅटफॉर्म असून वापरकर्त्यांना विश्लेषणात्मक इंजिनचा वापर करून डेटापर्यंत सहजपणे पोहचण्यास आणि विश्लेषण करण्यास सक्षम बनवते. मुख्य आव्हाने ओळखताना ऊर्जा आणि हवामान क्षेत्रांबद्दल अधिक जाणून घेण्यास मदत करेल. डेटाच्या उपलब्ध मापदंडांमधून हे पोर्टल अधिक माहिती समजून घेईल. परिणामी स्वच्छ ऊर्जेच्या दिशेने भारताच्या संक्रमण प्रवासाच्या प्रगतीवर देखरेख ठेवण्यासाठी ते अत्यंत उपयुक्त आहे.
हा डॅशबोर्ड 500 पेक्षा जास्त मापदंड, 2000 हून अधिक इन्फोग्राफिक्स आणि दृश्य स्वरूपात डेटा सादर करण्यासाठी अनेक कल्पना उपलब्ध करून वापरकर्त्यांना भारताच्या ऊर्जा क्षेत्राची समग्र माहिती मिळवण्यास उपयुक्त आहे.R.Aghor/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 70
संरक्षण मंत्रालय
हवाई दल क्रीडा नियंत्रण मंडळाला ‘राष्ट्रीय खेल प्रोत्साहन पुरस्कार 2020’ प्रदान
नवी दिल्ली , 31 ऑगस्ट 2020
हवाई दल क्रीडा नियंत्रण मंडळाला, क्रीडापटूंना त्यांच्या क्रीडा प्रकारात उत्कृष्ट कामगिरी आणि क्रीडा विकासासाठी कल्याणकारी उपायांची अंमलबजावणी करण्यात उल्लेखनीय योगदानाबद्दल ‘राष्ट्रीय खेल प्रोत्साहन पुरस्कार 2020’ प्रदान करण्यात आला आहे. हा पुरस्कार देशात तसेच हवाई दलात क्रीडा प्रोत्साहन आणि चालना देण्यासाठी सतत प्रयत्नशील असल्याबद्दल प्रदान केला आहे. एअर मार्शल एमएसजी मेनन, एअर ऑफिसर-इन-चार्ज प्रशासन आणि अध्यक्ष, हवाई दल क्रीडा नियंत्रण मंडळ यांनी राष्ट्रपतींच्या हस्ते 29 ऑगस्ट रोजी विज्ञान भवन येथे ऑनलाईन आयोजित केलेल्य सोहळ्यात पुरस्कार स्वीकारला.
हवाई दल क्रीडा नियंत्रण मंडळ  ही हवाई दल आणि सेवा-अंतर्गत स्तरावरील क्रीडा स्पर्धांचे नियोजन आणि आयोजन करणारी शिखर संस्था आहे. एएफएससीबीच्या निरंतर प्रयत्नांमुळेच भारतीय हवाई दलाच्या टीमचा दर्जा सुधारला आहे आणि हवाई दलातील क्रीडापटूंना करिअरमध्ये प्रगती करण्यासाठी मार्गदर्शन केले जात आहे.
आरंभिक पातळीवर खेळांना चालना दिल्यास क्रीडा संस्कृती निर्माण होते आणि तरुण हवाई योद्ध्यांना जीवनाचा एक भाग म्हणून खेळांकडे पाहण्याची प्रेरणा मिळते.
M.Chopade /S.Thakur/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 141
पंतप्रधान कार्यालय
जनरल बिपिन रावत, त्यांची पत्नी आणि सशस्त्र दलातील इतर जवानांना पंतप्रधानांनी वाहिली अखेरची श्रद्धांजली
पंतप्रधान नरेंद्र मोदी यांनी जनरल बिपिन रावत, त्यांची पत्नी आणि सशस्त्र दलातील इतर जवानांना अखेरची श्रद्धांजली वाहिली.
पंतप्रधानांनी एका ट्विटमध्ये म्हटले आहे,
"जनरल बिपिन रावत, त्यांची पत्नी आणि सशस्त्र दलातील इतर जवानांना मी अखेरची श्रद्धांजली वाहिली. त्यांचे भरीव योगदान भारत कधीही विसरणार नाही.”
आरोग्य आणि कुटुंब कल्याण मंत्रालय
घटता मृत्यूदर लक्षात घेता व्हेंटीलेटर्सच्या निर्यातीला परवानगी देण्याचा केंद्र सरकारचा निर्णय
नवी दिल्ली, 1 ऑगस्ट 2020
कोविड-19 संबंधी मंत्रीसमुहाने , केंद्रीय आरोग्य आणि कुटुंब कल्याण मंत्रालयाचा मेड इन इंडिया व्हेंटीलेटर्सच्या निर्यातीसंबंधीचा प्रस्ताव स्वीकारला असून त्याला मंजूरी दिली आहे. स्वदेशात निर्मित व्हेंटीलेटर्सच्या निर्यातीसंबंधी पुढील कार्यवाहीसाठी हा निर्णय विदेश व्यापार महासंचालकांना कळवण्यात आला आहे.
भारतातील कोविड-19 रुग्णांचा सातत्याने घटता मृत्यूदर पाहता हा महत्त्वपूर्ण निर्णय घेण्यात आला आहे. सध्या मृत्यूदर 2.15% आहे, म्हणजे फार कमी सक्रीय रुग्ण व्हेंटीलेटरवर आहेत. 31 जुलै 2020 रोजी देशभरात सक्रीय रुग्णांपैकी केवळ 0.22% रुग्ण व्हेंटीलेटरवर होते. याव्यतिरिक्त, व्हेंटीलेटरच्या घरगुती उत्पादन क्षमतेतही भरीव वाढ झाली आहे. जानेवारी 2020 च्या तुलनेत सध्या 20 पेक्षा अधिक घरगुती व्हेंटीलेटर उत्पादक आहेत.
कोविड-19 चा प्रभावीपणे सामना करण्यासाठी देशांतर्गत उपलब्धता सुनिश्चित करण्यासाठी मार्च 2020 मध्ये व्हेंटीलेटर निर्यातीवर प्रतिबंध / निर्बंध घालण्यात आले होते. 24 मार्च 2020 रोजी प्रसिद्ध केलेल्या डिजीएफटी आदेश क्रमांक 53 अन्वये सर्व प्रकारच्या व्हेंटीलेटर निर्यातीवर बंदी घालण्यात आली होती. आता व्हेंटीलेटरच्या निर्यातीला परवानगी देण्यात आली आहे, त्यामुळे आशा आहे की, भारतीय बनावटीचे व्हेंटीलेटर परदेशात नवीन बाजारपेठ शोधू शकतील.
G.Chippalkatti/S.Thakur/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
मंत्रिमंडळ
भारतीय सनदी लेखापाल संस्था आणि अफगाणिस्तान व्यावसायिक लेखापाल संघटना यांच्यातल्या सामंजस्य कराराला केंद्रीय मंत्रिमंडळाची मंजुरी
(नवी दिल्ली, 24 ऑक्टोबर 2018
पंतप्रधान नरेंद्र मोदी यांच्या अध्यक्षतेखाली आज झालेल्या केंद्रीय मंत्रिमंडळाच्या बैठकीत भारतीय सनदी लेखापाल संस्था आणि अफगाणिस्तानच्या व्यावसायिक लेखापाल संघटनेदरम्यान सामंजस्य करार करण्याच्या प्रस्तावाला मंजुरी देण्यात आली. या सामंजस्य करारामुळे अफगाणिस्तान लेखा विभागाच्या क्षमता बांधणीसाठी परस्पर सहकार्य उपलब्ध होईल, ज्याद्वारे अफगाणिस्तानात ज्ञानाची देवाणघेवाण, विद्यार्थी आणि सदस्यांचे दोन्ही देशात दौरे, संयुक्त चर्चासत्र, परिषदा इत्यादीतून अफगाणिस्तानमधील माहिती तंत्रज्ञान क्षमता आणि गुणवत्ता विश्वसनीयता वाढवण्यास मदत मिळेल.
उद्दिष्टे
या करारांमुळे विविध क्षेत्रातल्या दोन्ही देशातल्या विद्यार्थी आणि सदस्यांचे उभय देशात दौरे होतील. त्यातून परस्पर सहकार्यातून व्यावसायिक कौशल्ये वाढवण्यास मदत होईल.
लेखा व्यवसायात भारतात होत असलेल्या प्रगतीची माहिती अफगाणिस्तानला मिळू शकेल तसेच आंतरराष्ट्रीय स्तरावर उत्तम दर्जाच्या लेखा सेवांना प्रोत्साहन मिळेल.
भारतातून मिळालेल्या तज्ञांच्या मदतीने अफगाणिस्तानमध्ये लेखा व्यवसायाचा दर्जा वाढू शकेल.
परिणाम
या करारामुळे अफगाणिस्तानात भारतीय लेखापालांना रोजगार मिळू शकेल. तसेच दोन्ही देशातल्या परस्पर संबंधांना अधिक बळकटी मिळेल.
N.Sapre/R.Aghor/P.Kor
कौशल्य विकास आणि उद्यमशीलता मंत्रालय
स्किल इंडिया इनिशिएटिव्ह अंतर्गत खेळांचा विकास
नवी दिल्ली, 1 ऑगस्ट 2022
राष्ट्रीय कौशल्य विकास मिशन  ची सुरुवात माननीय पंतप्रधानांनी 15 जुलै 2015 रोजी केली होती, ज्या अंतर्गत क्रीडा क्षेत्रासह इतर क्षेत्रांमध्ये कौशल्य विकास प्रयत्नांची अंमलबजावणी आणि विस्तार करण्यासाठी एक मजबूत संस्थात्मक आराखडा उपलब्ध करून देण्यात आला.
या अंतर्गत, कौशल्य विकास आणि उद्योजकता मंत्रालय  आपली प्रमुख योजना प्रधानमंत्री कौशल्य विकास योजना  राबवत आहे. प्रधानमंत्री कौशल्य विकास योजनेंतर्गत, क्रीडा क्षेत्रासह विविध क्षेत्रात कौशल्य प्रदान केले जाते. क्रीडा क्षेत्रासाठी विकसित केलेले पात्रता संच म्हणजे अर्ली इयर्स फिजिकल अॅक्टिव्हिटी फॅसिलिटेटर, प्राइमरी इयर्स फिजिकल ॲक्टिव्हिटी फॅसिलिटेटर, स्पोर्ट्स मॅस्युअर, फिटनेस ट्रेनर, कम्युनिटी स्पोर्ट्स कोच, नि:शस्त्र सेल्फ-डिफेन्स इंस्ट्रक्टर, पर्सनल फिटनेस ट्रेनर, ग्रुप फिटनेस ट्रेनर, स्ट्रेंग्थ आणि कंडीशनींग प्रशिक्षक, फिटनेस सेंटर हेड, लाइफगार्ड पूल, लाईफगार्ड ओपन वॉटर, एक्वाटिक रेस्क्यू हेड, स्विमिंग इंस्ट्रक्टर, बीच कॅप्टन आणि पूल मेंटेनन्स वर्कर. 30.06.2022 पर्यंत, प्रधानमंत्री कौशल्य विकास योजने अंतर्गत एकूण 91,007 उमेदवारांना क्रीडा क्षेत्रात प्रशिक्षण देण्यात आले आहे.
राष्ट्रीय कौशल्य विकास महामंडळ  मार्फत, कौशल्य विकास आणि उद्योजकता मंत्रालयाने स्किल इंडिया इनिशिएटिव्ह अंतर्गत खेळांच्या विकासावर लक्ष केंद्रित करण्यासाठी 3 जुलै 2015 रोजी स्पोर्ट्स, फिजिकल एज्युकेशन, फिटनेस आणि लेझर स्किल्स कौन्सिल  ची स्थापना केली. SPEFL-SC चा मुख्य उद्देश देशातील क्रीडा क्षेत्रात दर्जेदार शिक्षण आणि कौशल्य विकासासाठी एक मजबूत आणि उत्स्फूर्त परिसंस्था तयार करणे हा आहे. इतर बाबींसह कार्यात्मक आणि व्यावसायिक आरेखन पार पाडणे, उद्योगाची यादी विकसित करणे, या क्षेत्रातील व्यवसाय/ नोकरी विकसित करणे, प्रशिक्षक, मूल्यांकनकर्ते आणि प्रशिक्षणार्थी यांचे मुल्यांकन तसेच त्यांच्यासाठी प्रमाणन यंत्रणा विकसित करुन ती स्थापित करणे, ही स्पोर्ट्स, फिजिकल एज्युकेशन, फिटनेस आणि लेझर स्किल्स परिषदेची मुख्य कामे आहेत. ही एक सतत आणि निरंतर प्रक्रिया आहे. क्रीडा क्षेत्रासाठी अद्याप कौशल्य- तफावतीचा अभ्यास हाती घेण्यात आलेला नाही.
कौशल्य विकास आणि उद्योजकता राज्यमंत्री राजीव चंद्रशेखर यांनी आज लोकसभेत एका लेखी उत्तरात ही माहिती दिली.S.Patil/S.Mukhedkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 89
अन्न प्रक्रिया उदयोग मंत्रालय
अन्न प्रक्रिया उद्योग मंत्रालयाने प्रधानमंत्री किसान संपदा योजनेच्या उपयोजनेअंतर्गत अर्ज मागवले आहेत 
नवी दिल्ली, 21 जून 2022
भारत सरकारचे अन्न प्रक्रिया उद्योग मंत्रालय, प्रधानमंत्री किसान संपदा योजनेच्या पुढील उप योजनेअंतर्गत अर्ज मागवले आहे  :
- शेतीमालावर प्रक्रिय करण्यासाठी पायाभूत सुविधा तयार करण्यासाठीची योजना 
- अन्न प्रक्रिया आणि साठवण क्षमता तयार करणे / वाढवणे यासाठीची योजना  
- एकात्मिक शीत साखळी आणि मूल्य वर्धन पायाभूत सुविधा योजना 
- अन्नसुरक्षा आणि गुणवत्ता हमी पायाभूत सुविधा 
- ऑपरेशन ग्रीन्स - दीर्घकालीन उपाययोजना 
अन्न प्रक्रियेसंबंधित उद्योग सुरू करू इच्छिणारे पात्र संभाव्य प्रवर्तक / गुंतवणूकदार / नव उद्योजक आपले ऑनलाइन अर्ज https://sampada-mofpi.gov.in या संकेतस्थळावरुन दिनांक 27 जून 2022 या दिवशी सकाळी 10 पासून भरु शकतील.
हे अर्ज www.mofpi.gov.in या संकेतस्थळावर संबंधित उपयोजनेच्या दिनांक 08.06.2022 रोजी जारी करण्यात आलेल्या सुधारित नियमावली अनुसार विहित नमुन्यात केलेले असावेत.
बोली पूर्व बैठक दिनांक 4 जुलै 2022 रोजी सकाळी 11 वाजता खोली क्रमांक 120, पंचशील भवन, ऑगस्ट क्रांती मार्ग, नवी दिल्ली येथे होईल.
उप योजनेअंतर्गत स्वारस्य पत्र प्रतिसादाअंतर्गत प्राप्त झालेल्या अर्जांचे मूल्यमापन स्वतंत्रपणे केले जाईल आणि पात्रता निकष पूर्ण करणाऱ्या तसेच संबंधित उप योजनेच्या मार्गदर्शक तत्त्वानुसार किमान पात्रता मूल्यांकन निकष पूर्ण करणाऱ्या अर्जांना गुणवत्तेनुसार मंजुरी देण्यात येईल.
अर्ज सादर करण्याच्या शेवटच्या तारखेच्या एका आठवड्याच्या आत मूळ धनादेश मंत्रालयाकडे पोहोचेल असा पाठवावा.
ऑनलाइन अर्ज दिनांक 10 ऑगस्ट 2022 रोजी संध्याकाळी 5.00 पर्यंत सादर करता येतील.
R.Aghor/S.Mukhedkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 175
कोळसा मंत्रालय
नवीन कोळसा खाणी
नवी दिल्ली, 29 नोव्हेंबर 2021
आर्थिक वर्ष 2018-19 पासून देशातील एकूण 77 कोळसा खाणींना खाणकाम सुरू करण्याची परवानगी मिळाली आहे. या खाणींची राज्यवार यादी खालीलप्रमाणे आहे:
|
|
S.No
|
|
Name of State
|
|
Number of mines
|
|
1
|
|
Jharkhand
|
|
23
|
|
2
|
|
Chhattisgarh
|
|
12
|
|
3
|
|
Odisha
|
|
8
|
|
4
|
|
West Bengal
|
|
14
|
|
5
|
|
Telangana
|
|
12
|
|
6
|
|
Maharashtra
|
|
5
|
|
7
|
|
Karnataka
|
|
1
|
|
8
|
|
Madhya Pradesh
|
|
2
|
|
Total
|
|
77
वरील 77 कोळसा खाणींपैकी 11 कोळसा खाणी कॅप्टिव्ह पॉवर एंड वापरासाठी वाटप करण्यात आल्या आहेत. पुढे, इतर कोळसा खाणींमधून उत्पादित कोळशाचा वापर कॅप्टिव्ह पॉवर प्लांट्स  सह औष्णिक उर्जा प्रकल्प  द्वारे वीज निर्मितीसाठी देखील केला जात आहे ज्यामुळे देशांतर्गत विद्युतीकरणात योगदान मिळते.
केंद्रीय कोळसा, खाण आणि संसदीय कामकाज मंत्री श्री प्रल्हाद जोशी यांनी आज राज्यसभेत एका लेखी उत्तरात ही माहिती दिली.G.Chippalkatti/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 159
गृह मंत्रालय
अडकलेल्या कामगारांना जलद त्यांच्या गावी पोहोचविण्यासाठी सुरु केलेल्या ‘श्रमिक विशेष’ रेल्वेगाड्यांच्या परीचालानाचा आढावा घेण्यासाठी एमएचए आणि रेल्वेचे राज्याच्या नोडल अधिकाऱ्यांसोबत व्हिडीओ कॉन्फरन्सचे आयोजन
लाखो प्रवाशांना घेऊन 450 हून अधिक रेल्वे गाड्या चालविण्यात आल्या; घरी जाण्याची इच्छा असणाऱ्या प्रत्येक स्थलांतरीताला घेऊन जाण्यासाठी दररोज 100 हून अधिक रेल्वे गाड्या चालविल्या जातील
 आणि रेल्वे मंत्रालयाच्या वतीने आज व्हिडीओ कॉन्फरन्स आयोजित करण्यात आली होती. राज्य आणि केंद्र शासित प्रदेशांचे नोडल अधिकारी यावेळी उपस्थित होते.
कालच्या 101 रेल्वे गाड्यांसह 450 हून अधिक रेल्वे गाड्या लाखो कामगारांना घेऊन निघाल्याची यावेळी प्रशंसा करण्यात आली.
व्हिडिओ कॉन्फरन्स मध्ये अनेक मुद्यांवर चर्चा करण्यात आली आणि त्याचे निराकरण करण्यात आले आणि घरी जाण्यास इच्छुक असणाऱ्या स्थलांतरित कामगारांसाठी पुरेशा रेल्वे गाड्या चालविण्यात येणार आहेत याची खात्री कामगारांना करून देण्यावर जोर देण्यात आला. अडकलेल्या कामगारांना त्याच्या मूळ गावी लवकरात लवकर पोहोचता यावे यासाठी आगामी काही आठवड्यात दररोज 100 हून अधिक रेल्वे गाड्या चालविण्यात येतील अशी अपेक्षा आहे.
पोलाद मंत्रालय
मॅंगनीज ओर  लिमिटेडच्या  नफ्यात आर्थिक वर्ष 2023 च्या दुसऱ्या तिमाहीच्या तुलनेत तिसऱ्या तिमाहीत 55 टक्क्यांची वाढ
मॅंगनीजचे उत्पादन 2.41 लाख टनांवरून 3.37 लाख टन इतके वाढले
नवी दिल्ली, 2 फेब्रुवारी 2023
मॅंगनीज ओर  लिमिटेडच्या  संचालक मंडळाने 31 जानेवारी 2023 रोजी 31 डिसेंबर 2022 रोजी संपलेल्या तिमाही आणि नऊ महिन्यांच्या आर्थिक निकालांना मान्यता दिली.
तिसऱ्या तिमाहीत, कर भरल्यानंतरचा नफा  39.52 कोटी रुपये असून तो आर्थिक वर्ष 23 च्या दुसऱ्या तिमाहीच्या तुलनेत 45% ने जास्त आहे. कंपनीने याच कालावधीत 2.41 लाख टन मॅंगनीजच्या तुलनेत 3.37 लाख टन उत्पादन केले असून त्यात 40% वाढ झाली आहे. आर्थिक वर्ष 23 च्या दुसऱ्या तिमाहीच्या तुलनेत मॅंगनीज धातूची विक्री 44% वाढली असून ती 2.06 वरून 2.97 लाख टनांवर पोहचली आहे. याच कालावधीत कार्यान्वयनातील महसुलात 28% वृद्धि दिसून आली. तो 236 कोटी वरुन 302 कोटींवर पोहचला आहे.
तिसऱ्या तिमाहीच्या सुरुवातीला पावसाळा लांबला तरीही नऊ महिन्यांच्या कालावधीत, उत्पादन 5% वाढले. ते 8.57 वरून 9.00 लाख टनांपर्यंत पोहचले आहे.
एमओआयएल मंडळाने आर्थिक वर्ष 2023 साठी प्रत्येकी 10 रुपयांच्या दर्शनी मूल्यावर प्रति समभाग 3 रुपये अंतरिम लाभांशही जाहीर केला आहे. तो एकूण 61.05 कोटी रुपये होतो.
"कंपनी येत्या काही महिन्यांत आणखी चांगली कामगिरी नोंदवण्यासाठी सज्ज झाली आहे," असे एमओआयएलचे मुख्य व्यवस्थापकीय संचालक अजित कुमार सक्सेना म्हणाले.
एमओआयएल लिमिटेड ही भारत सरकारच्या पोलाद मंत्रालयाच्या प्रशासकीय नियंत्रणाखालील सूची-अ मधील मिनीरत्न श्रेणी-1 सीपीएसई आहे. एमओआयएल ही देशातील सर्वात मोठी मॅंगनीज धातू उत्पादक कंपनी असून तिचा ज्याचा बाजारातील हिस्सा 45% आहे. महाराष्ट्र आणि मध्य प्रदेश राज्यात ती अकरा खाणी चालवते. 2030 पर्यंत उत्पादन जवळपास दुप्पट करून 3.00 दशलक्ष टनांपर्यंत नेण्याचे
कंपनीचे महत्त्वाकांक्षी उद्दिष्ट आहे. एमओआयएल मध्य प्रदेश राज्यातील इतर क्षेत्रांव्यतिरिक्त गुजरात, राजस्थान आणि ओडिशा राज्यांमध्येही व्यवसायाच्या संधी शोधत आहे.S.Bedekar/V.Ghode/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 138